27/12/2018 | Administración LocalMunicipal
Carnota
Aprobación definitiva da modificación da ordenanza fiscal do IBI

Rematado o prazo de exposición pública sen presentación de reclamacións no expediente arriba indicado, aprobado inicialmente en sesión plenaria de data 30 de outubro do presente, e publicado no BOP n.º214 do 9 de novembro de 2018. De acordo co disposto no artigo 17 do TR 2/2004 da Lei reguladora das facendas locais, procédese á publicación íntegra do texto da modificación da devandita ordenanza, ao considerarse aprobada definitivamente. - EXPOSICION DE MOTIVOS - Artigo 1.- Natureza, fundamento e réxime xurídico aplicable. - Artigo 2º.- Feito Impoñible e supostos de non suxeición - Artigo 3º. Suxeitos pasivos - Artigo 4º. Responsables - Artigo 5º. Exencións e afecciones reais - Artigo 6º. Base Impoñible. - Articulo 7º. Base Liquidable. - Artigo 8º. Reducións da base impoñible. - Artigo 9º. Tipo de gravame e cota. - Artigo 10º. Bonificacións. - Artigo 11º. Período impositivo e acreditación do imposto. - Artigo 12º. Réxime de declaración e ingreso. - Artigo 13º. Xestión por delegación. - Artigo 14º. Data de aprobación e vixencia. - Disposición Adicional. - Disposición Derrogatoria. - Disposición final. O Concello de Carnota, de conformidade ca competencia outorgada polo artigo 59 da Texto Refundido da Lei Reguladora das Facendas Locais aprobado por Real Decreto Lexislativo 2 / 2004, de 5 de Marzo, e no seu exercicio, establece a ordenanza fiscal reguladora do imposto sobre bens inmobles seguinte: 1.- O Imposto sobre Bens Inmobles é un tributo directo de carácter real que grava o valor dos bens inmobles, sitos no termo municipal de Carnota, e de conformidade co preceptuado no Texto Refundido da Lei Reguladora das Facendas Locais aprobado por Real Decreto Lexislativo 2 / 2004, de 5 de Marzo, en adiante TRLRFL.2.- De conformidade coa competencia que atribúen os artigos 133.2 e 142 da Constitución Española, así como o artigo 106 da Lei 7/1985 Reguladora das Bases de Réxime Local, e segundo os artigos 59.1, 15, e 16 do TRLRFL, o Concello de Carnota acorda a ordenación deste tributo o amparo das normas que contén a presente Ordenanza, en concordancia co disposto nos artigos 6,7 e 8 do Texto Refundido da Lei do Catastro Inmobiliario, aprobado por Real Decreto Lexislativo de 1/2004, de 5 de Marzo, e tendo na conta as modificacións realizadas recentemente pola lei 16/2007, de 4 de Xullo, na súa Disposición Adicional Sétima e Décima, e a restante normativa de aplicación. Constitúe o feito impoñible 1.-1. O feito impoñible do Imposto sobre Bens Inmobles está constituído pola titularidade dos seguintes dereitos sobre os bens inmobles rústicos, urbanos e sobre os inmobles de características especiais: a) Dunha concesión administrativa sobre os propios inmobles e servizos públicos aos que estean afectos. b) Dun dereito real de superficie. c) Dun dereito real de usufruto. d) Do dereito de propiedade.1-2. A realización do feito impoñible que corresponda entre os definidos no apartado anterior pola orde establecida no mesmo, determinará a non suxeición do inmoble urbano ou rústico as restantes modalidades no mesmo previstas. Nos inmobles de características especiais aplicarase esta mesma prelación, salvo cando os dereitos de concesión que podan recaer sobre o inmoble non esgoten a súa extensión superficial, suposto no que tamén se realiza o feito impoñible polo dereito de propiedade sobre a parte do inmoble non afectada por unha concesión.1.3Teñen consideración de bens inmobles de natureza urbana, rústicos e bens inmobles de características especiais, os definidos como tales nas normas que regula o Catastro Inmobiliario. Ó carácter urbano do inmoble dependerá da natureza do solo. Son suxeitos pasivos, a título de contribuíntes, as entidades a que se refire o artigo 35.4 da Lei 58/2003 de 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto. No caso de bens inmobles de características especiais, cando a condición de contribuínte recaia en un ou varios concesionarios, cada un deles o será pola súa cota, que se determinará en razón á parte do valor catastral que corresponda á superficie concedida e á construción ou parte do inmoble directamente vinculada a cada concesión. Para esa mesma clase de inmobles de características especiais, cando o propietario teña a condición de contribuínte en razón da superficie non afectada polas concesións, actuará como substituto do mesmo o Ente ou Organismo Público ao que se refire o parágrafo segundo núm.1 do artigo63 do Texto Refundido de Facendas Locais de 5 de marzo de 2004, o cal non poderá repercutir no contribuínte o importe da débeda tributaria satisfeita. O disposto no apartado anterior será de aplicación, sen prexuízo da facultade do suxeito pasivo de repercutir a carga tributaria soportada conforme as normas de dereito común As Administracións públicas e os entes ou organismos considerados suxeitos pasivos, repercutirán a parte da cota líquida do imposto que corresponda, en quen, non reunido a condición de suxeitos pasivos, fagan uso mediante contraprestación dos seus bens demaniais ou patrimoniais, os cales están obrigados a soportar a repercusión, que se determinará en razón á parte do valor catastral que corresponda á superficie utilizada e á construción directamente vinculada a cada arrendatario ou cesionario do dereito de uso.1.- Responden solidariamente das obrigacións tributarias todas as persoas que sexan causantes dunha infracción ou colaboren en cometela.2.- os coparticipantes ou cotitulares das Entidades xurídicas ou económicas a que se refire a Lei Xeral Tributaria responderán solidariamente en proporción as súas respectivas participacións das obrigas tributarias destas Entidades.3.- No suposto de sociedades ou entidades disoltas e liquidadas, as súas obrigas tributarias pedantes transmitiranse aos socios ou participes no capital, que responderán delas solidariamente e ata o límite do valor da cota de liquidación que se lles houbese adxudicado.4.- A responsabilidade esixirase en todo caso nos termos e de acordo co procedemento previsto na Lei Xeral Tributaria.1. Estarán exentos os inmobles contemplados no artigo 62.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais.2. Así mesmo, previa solicitude, estarán exentos os bens inmobles contemplados no artigo 62.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais.3. Conforme ao establecido no artigo 62.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, estarán exentos do Imposto sobre Bens Inmobles os bens de que sexan titulares os centros sanitarios de titularidade pública, sempre que estean directamente afectados ao cumprimento dos fins específicos dos referidos centros. A concesión de esta exención terá efecto a partir do exercicio seguinte ao da data de solicitude e en ningún caso terá carácter retroactivo.4. A afección real na transmisión e responsabilidade subsidiaria regularase polo disposto no artigo 64 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. A base impoñible está constituída polo valor catastral dos bens inmobles, que se determinará, notificará e será susceptible de impugnación conforme ás normas reguladoras do Catastro Inmobiliario. A base liquidable será o resultado de practicar na base impoñible as reducións seguintes, e relacionadas no artigo 66.2 do TRLRFL A base liquidable notificarase conxuntamente coa base impoñible nos procedementos de valoración colectiva. Dita notificación incluirá a motivación da redución aplicada mediante a indicación do valor base inmoble así como o importe da redución, no seu caso, e da base liquidable do primeiro ano de vixencia do valor catastral. O valor base será a base liquidable conforme ás normas do Texto Refundido da Lei do Catastro Inmobiliario aprobado por Real Decreto Lexislativo 1/2004 de 5 de marzo de regulamentos de desenrolo. A competencia nos distintos procedementos de valoración será a establecida no Texto Refundido da Lei do Catastro Inmobiliario aprobado por Real Decreto Lexislativo 1/2004 de 5 de marzo e regulamento de aplicación. A base liquidable, nos bens inmobles de características especiais, coincidirá ca base impoñible, salvo as específicas aplicacións que prevea a lexislación. A redución da base impoñible será aplicable a aqueles bens inmobles, urbanos e rústicos, que se atopen nalgunha das dúas situacións preceptuadas no artigo 67 do TRLRFL. Inmoble cuxo valor catastral se incremente como consecuencia de procedementos de valoración colectiva, de carácter xeral, en virtude da aplicación da primeira ponencia total de valores aprobado con posterioridade ao 01-01-1997, ou por aplicación de sucesivas ponencias totais de valor que se aproben unha vez transcorrido o período de redución establecido no artigo 68.1 do Texto Refundido da Lei reguladora das Facendas Locais de 5 de marzo de 2004. Estas reducións, en ningún caso serán aplicables aos bens inmobles de características especiais, salvo as establecidas anteriormente e contidas en dito texto legal. O tipo de gravame será: a) Para os bens inmobles de natureza urbana: o 0.40% b) Para os bens inmobles de natureza rústica: o 0.65% c) Para todos os demais bens inmobles de características especiais: o 1.30 % 1. Obrigatorias As vivendas que constitúan a residencia habitual de familias numerosas gozarán dunha bonificación na cota integra do imposto, de acordo cas seguintes categorías: -Xeral: bonificación do 60 por 100 para aqueles suxeitos pasivos titulares de familias numerosas con tres ou catro fillos, ou que tendo dous fillos un deles sexa discapacitado ou estea incapacitado para o traballo. - Especial: bonificación do 80 por 100, para aqueles suxeitos pasivos titulares de familias numerosas de máis de catro fillos, ou tendo tres fillos, un deles sexa discapacitado. Aos efectos de clasificación na categoría xeral ou especial anterior, estarase ao disposto na Lei 40 / 2003, do 18 de novembro, de Protección ás Familias Numerosas. Terá a consideración de vivenda habitual a que figure como residencia no padrón Municipal. Os suxeitos pasivos do imposto deberán presentar xunto coa solicitude de bonificación os documentos oficiais acreditativos da súa condición de familia numerosa, aportando informe do Concello de que o inmoble sobre o que se solicita a bonificación constitúe a vivenda habitual No suposto de novas construcións, ten unha bonificación do 50% na cota integra do imposto, previa solicitude dos interesados antes do inicio das obras, ás empresas urbanizadoras, construtoras e promotoras, tanto si se trata de obra nova como rehabilitación equiparable a esta, de conformidade có Texto Refundido da Lei de Facendas Locais de 5 de marzo de 2004de conformidade e cas condicións preceptuadas no artigo 73 do TRLRFL. O prazo e condicións de aplicación desta bonificación e o establecido no parágrafo segundo do artigo 73 da lei citada. Para gozar da citada bonificación, os interesados deberán de cumprir os seguintes requisitos: Acreditar a data de inicio das obras de urbanización ou construción que se trate, o cal farase mediante certificación do Técnico-Director competente das mesmas, visado polo Colexio Profesional. Acreditar que a empresa se dedica á actividade de urbanización, construción e promoción inmobiliaria, o cal farase mediante a presentación dos Estatutos da Sociedade. Acreditar que o inmoble obxecto da bonificación non forma parte do inmobilizado, o cal farase mediante certificación orixinal expresa do Administrador da Sociedade., a efectos do Imposto de Sociedades. A solicitude de bonificación deberase formular antes do inicio das obras. As vivendas de protección oficial gozarán dunha bonificación do 50 por cento durante o prazo de tres anos, contados desde o outorgamento da cualificación definitiva, e previa petición do interesado, debendo xustificar a titularidade mediante escritura pública, inscrita no Rexistro da Propiedade. Gozarán dunha bonificación do 95 por cento da cota os bens de natureza rústica das Cooperativas Agrícolas e de Explotación Comunitaria da terra, de acordo coa lexislación sectorial aplicable ás mesmas 2. Outras bonificacións. Benificiaranse dunha bonificación do 90 por cento da cota íntegra do Imposto a favor dos bens inmobles urbanos en areas ou zonas do Concello que, conforme á lexislación e planeamento urbanísticos, correspondan a asentamentos de poboación singularizados pola súa vinculación ou preemiencia de actividades primarias de carácter agrícola, gandeiro, forestal, pesqueiro ou análogas e que dispoñan dun nivel de servizos de competencia municipal, infraestruturas ou equipamentos colectivos inferior ao existente nas áreas ou zonas consolidadas do Concello, sempre que as súas características económicas aconsellen unha especial protección. As características peculiares e ámbito dos núcleos de poboación, áreas ou zonas, así como as tipoloxías das construcións e usos do solo necesarios para a aplicación desta bonificación e a súa duración, contía anual e demais aspectos substantivos e formais se especificarán na ordenanza fiscal. O período impositivo coincide co ano natural. O imposto se devengará o primeiro dia hábil do período impositivo. As variacións de orde físico, económico ou xurídico, incluíndo as modificacións de titularidade teñen efectividade a partir do ano seguinte a aquel no que se producen. Cando o Concello coñeza a conclusión das obras que orixinen unha modificación do valor catastral, respecto ao que figura no seu Padrón, liquidará o IBI na data na que o Catastro lle notifique o novo valor catastral. Aos efectos previstos no artigo76 do Texto Refundido da Lei de Facendas Locais de 5 de marzo de 2004, as alteracións concernentes aos bens inmobles susceptibles de inscrición rexistral que teñan transcendencia a efectos deste imposto determinarán a obriga dos suxeitos pasivos de formalizar as declaracións conducentes a súa inscrición no catastro inmobiliario, conforme as súa normas reguladoras. As liquidacións tributarias son practicadas polo Concello, tanto as que corresponden a valores - recibo como as liquidacións por ingreso directo, sen prexuízo da facultade de delegación da facultade de xestión tributaria. Contra os actos de xestión tributaria, competencia do Concello, os interesados poden formular recurso de reposición, previo ao contencioso administrativo, no prazo de un mes a partir da notificación expresa ou exposición pública dos padróns correspondentes. A interposición de recurso non paraliza a acción administrativa para o cobro, a menos que dentro do prazo previsto para impoñer o recurso, o interesado solicite a suspensión da execución do acto impugnado e acompañe a garantía polo total da débeda tributaria. O período de cobro para os valores - recibo notificados colectivamente determinarase cada ano e anunciarase conforme ao Texto Refundido da Lei do Catastro Inmobiliario de 5 de marzo de 2004. As liquidacións de ingreso directo deber ser satisfeitas nos períodos fixados polo Regulamento Xeral de Recadación, que son: Para as notificacións dentro da primeira quincena do mes, ata o día 5 do mes natural seguinte. Para as notificacións dentro da segunda quincena do mes, ata o día 20 do mes natural seguinte. transcorridos os períodos de pago voluntario sen que a débeda se teña satisfeito, iniciarase o período executivo, o cal comporta a acreditación do recargo do 20 por cento do importe da débeda non ingresada, así como o dos intereses de demora correspondentes. O recargo será do 10 por cento cando a débeda se ingrese antes de que fora notificado ao debedor a providencia de constrinximento. Artigo 13º. Xestión por delegación. As atribucións de xestión e recadación dos órganos municipais entenderanse exercidas pola Deputación Provincial de A Coruña como organismo supramunicipal delegado na xestión tributaria. Artigo 14º. Data de aprobación e vixencia. As modificacións producidas pola Lei de Orzamentos Xerais do Estado ou outra norma de rango legal que afecten a calquera elemento deste imposto, serán de aplicación automática dentro do ámbito desta Ordenanza. Queda derrogada calquera outro regulamento ou ordenanza deste Concello que se opoña á presente. A presente modificación da ordenanza fiscal entrará en vigor ao día seguinte da súa publicación definitiva no Boletín Oficial da Provincia. Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación da ordenanza no Boletín Oficial da Provincia. Carnota, 26 de decembro de 2018 O alcalde Ramón Noceda Caamaño